open-index/open-wikipedia-markdown huggingface dataset:
Artur Kotenko

**Artur Kotenko** (sündinud 20. augustil 1981 Tallinnas) on endine Eesti jalgpallur (väravavaht).

## Koondisekarjäär
Kotenko on esindanud Eestit koondises 27 korral. Koondisedebüüdi tegi Kotenko 18. augustil 2004 MM valikmängus Liechtensteini vastu. Ta kaitses koondise väravat kõik 90 minutit. Mäng võideti 2:1. Mängu päeval oli Kotenko 22-aastane.

## Saavutused
;Levadia
*Meistriliiga: 2004, 2006, 2007
*Eesti jalgpallikarikas: 2003–04, 2004–05, 2006–07
*Eesti jalgpalli superkarikas: 2001
;Saligorski Šahtjor
*Valgevene karikas: 2013–14

### Individuaalsed
*  Meistriliiga
** Soccernet.ee lugejate poolt parimaks väravavahiks hääletatud 2005, 2006

## Pildiskandaal

30. detsembril 2022 avaldas endine koondislane ja toonane jalgpalliagent Andrei Stepanov oma sotsiaalmeedias foto, millel istuvad Venemaa koondise peatreeneri Valeri Karpiniga ühise laua taga nii Stepanov ise, toonased koondislased Konstantin Vassiljev ja Sergei Zenjov, koondise treener Andres Oper ja veel mitu varem Eestit esindanud jalgpallurit.

Foto pälvis sotsiaalmeedias ja internetiportaalides laialdast vastukaja ning paljude, teiste seas toonase Eesti kultuuriministri Piret Hartmani arvates ei ole Venemaa koondise peatreeneriga koosistumine ja sellest fotode levitamine Venemaa Ukraina-vastase agressiooni valguses Eesti koondise jalgpalluritele sobilik.

## Vaata ka
* Eesti jalgpallikoondislaste loend

## Viited

## Välislingid
* 
*Nå kan Artur endelig smile, aftenposten.no, 14. juuli 2009 (norra keeles)
* Profiil Vikingi kodulehel (norra keeles)
* Kotenko siirdub Küproselt Aserbaidžaani Soccernet.ee, 30. juuni 2011
* Intervjuu sports.ru jaoks (vene keeles)
Netscape (veebilehitseja)

**Netscape** oli veebibrauser ja internetikomplekt, mille ehitas Netscape Communications Corporation. 

Netscape'i arendamist alustati 1994. aastal. Oma hiilgeajal, aastatel 1995–1998, kuulus Netscape'ile veebibaruserite turu enamus. 1996. aasta aprillis omas Netscape 89% kogu turust. Järgmistel aastatel kaotas Netscape kogu oma turuosa Internet Explorerile, kuna viimane integreeriti Windowsi operatsioonisüsteemiga.

Netscape'i arendamine lõpetati 2007. aasta lõpus väikese turuosa tõttu. Netscape'i viimane versioon 9.0.0.6 avalikustati 20. veebruaril 2008 ning ametlik tugi tootele lõppes 1. märtsil 2008.

## Versiooni ajalugu

## Vaata ka
*Mozilla raamat

## Viited

## Välislingid
* Ametlik koduleht (inglise keeles)
* Netscape'i arhiiv (inglise keeles)
Tarkade kivi

**Tarkade kivi** ehk **filosoofiline kivi** (ladina keeles *lapis philosophorum*) on legendaarne alkeemikute tööriist, millel olevat võime baasmetallid kullaks muuta. Samuti olevat tegu igavese elu eliksiiri (ladina *elixirium vitae*) ühe koostisosaga. Ametlikult tunnistati filosoofilise kivi otsingud mõttetuks aastal 1775, kui Prantsuse Teaduste Akadeemia loobus sellesisulisi taotlusi nagu ka igiliikuri projekte ja ringi kvadratuuri ülesande lahendusi läbi vaatamast.
Oandu looduskeskus

**Oandu looduskeskus** on metsanduslikku pärandkultuuri tutvustav keskus Lääne-Virumaal Haljala vallas Oandu külas, jääb Lahemaa rahvuspargi territooriumile.

Oandu looduskeskust haldab Riigimetsa Majandamise Keskus (RMK).

Looduskeskus avati 26. septembril 2008 endises metskonnahoones. Peahoone juurde kuuluvad Käbitare ja küün näituste jaoks.

Looduskeskuse juurest algab Oandu–Ikla matkatee. Lühematest radadest on sellega seotud Oandu loodusmetsarada, Võsu-Oandu matkarada, Koprarada ja Altja õpperada.

## Viited

## Välislingid
*Oandu looduskeskus Loodusega koos
*Virtuaalkülastus
Sümmeetriline maatriks

**Sümmeetriliseks maatriksiks** nimetatakse lineaaralgebras  ruutmaatriksit *A*, mis langeb kokku oma transponeeritud maatriksiga: 

: A = A^{T}. \,\!

Sümmeetrilise maatriksi *A* = (*a**ij*) kõikide elementide puhul kehtib seega
:a_{ij} = a_{ji} \,\!.

Teiste sõnadega, sümmeetrilise maatriksi elemendid asetsevad selle peadiagonaali suhtes sümmeetriliselt. Sellest tuleneb ka nimetus.  

## Näide
Näiteks järgmine 3×3-maatriks on sümmeetriline:

:\begin{pmatrix}
1 & 2 & 3\\
2 & 4 & -5\\
3 & -5 & 6\end{pmatrix}.

## Vaata ka
* Kaldsümmeetriline maatriks
Kaldsümmeetriline maatriks

**Kaldsümmeetriline** e. **antisümmeetriline maatriks** on lineaaralgebras ruutmaatriks, mille transponeeritud maatriks ühtib selle vastandmaatriksiga.

:A^{T} = -A. \,\!

Maatriks *A* = (*a**ij*) on antisümmeetriline parajasti siis, kui selle elementide jaoks kehtib
: a_{ij} = -a_{ji} \,\!
kõikide indeksite *i* ja *j* jaoks. Sellest tingimusest järeldub, et *A* peadiagonaali elemendid on alati nullid:
: a_{ii} = 0 \,\!.

Näiteks järgmine 3×3 maatriks on antisümmeetriline:
:\begin{bmatrix}
0 & 2 & 3\\
-2 & 0 & -5\\
-3 & 5 & 0\end{bmatrix}.

## Vaata ka
* Sümmeetriline maatriks
Vastandmaatriks

Lineaaralgebras nimetatakse maatriksi *A* **vastandmaatriksiks** maatriksit *–A*.

Maatriksi *–A* elemendid on maatriksi *A* vastavate elementide vastandelemendid.
Peadiagonaal

Maatriksi **peadiagonaaliks** nimetatakse maatriksi elementide indeksipaaride *(i, j)* kogumit, kus *i = j*. Diagonaali elemendid maatriksis A = (a_{ij})  on elemendid a_{ii}.

Ruutmaatriksi peadiagonaaliks nimetatakse diagonaali, mis jookseb maatriksi ülemisesest vasakust nurgast alumisse paremasse nurka. Näiteks järgmises ruutmaatriksis on piki peadiagonaali kirjutatud arv 1:

:\begin{bmatrix}
1 & 0 & 0\\
0 & 1 & 0\\
0 & 0 & 1\end{bmatrix}

Ruutmaatriksit, mille kõik väljaspool peadiagonaali asuvate elementide väärtus on 0, nimetatakse diagonaalseks maatriksiks.

Maatriksi teist diagonaali, mis jookseb alt vasakult üles paremale, nimetatakse **kõrvaldiagonaaliks**. n-järku ruutmaatriksi maatriksi kõrvaldiagonaali elemendid on a_{i,n+1-i}. Analoogselt ülaseisva näitega

:\begin{bmatrix}
0 & 0 & 1\\
0 & 1 & 0\\
1 & 0 & 0\end{bmatrix}

on 1 kirjutatud kõrvaldiagonaalile.

## Vaata ka

*Blokk-diagonaalne maatriks

## Viited
Regulaarne maatriks

Lineaaralgebras nimetatakse ruutmaatriksit *A* **regulaarseks maatriksiks** ehk **regulaarmaatriksiks** (ka **pööratavaks maatriksiks**, **kidumata maatriksiks**, **kõdumata maatriksiks**), kui leidub selline maatriks *B*, et

:AB = 1 \,\!.

Maatriksit *B* nimetatakse *A* pöördmaatriksiks ja tähistatakse *A*−1.

Ruutmaatriksit, mis pole regulaarne, nimetatakse singulaarseks.

Kõikide *n×n* regulaarsete maatriksite hulk üle korpuse *K* moodustab üldise lineaarse rühma GL(n,K), mille rühmatehteks on maatriksite korrutamine.

## Omadused

Kui maatriks B eksisteerib, siis ka

:BA = 1 \,\!

Maatriks *A* üle korpuse on regulaarne parajasti siis, kui selle determinant pole null, st kui
:\det(A) \neq 0\,\!.

## Vaata ka
* Normaalne maatriks
* Ortogonaalne maatriks
* Unitaarne maatriks
Oandu

**Oandu** on kahe küla nimi:
***[[Oandu (Lüganuse)|Oandu]]** Ida-Virumaal Lüganuse vallas
***[[Oandu (Haljala)|Oandu]]** Lääne-Virumaal Haljala vallas

**Oandu** on ka Aandu küla nimevariant.

## Vaata ka
*Oandu looduskeskus
*Oandu järv
*Oandu soo
*Oandu mõis  Haljala kihelkonnas ja Rääsa/Oando mõis  Lüganuse kihelkonnas Virumaal
*Oandu jõgi on Altja oja ja Purtse jõe nimevariant.
Singulaarne maatriks

Lineaaralgebras nimetatakse ruutmaatriksit *A* **singulaarseks** e **mittepööratavaks**, kui sellel ei leidu pöördmaatriksit.

Ruutmaatriks on singulaarne parajasti siis, kui selle determinant on võrdne nulliga.

## Vaata ka
* Regulaarne maatriks
Pöördmaatriks

Lineaaralgebras nimetatakse ruutmaatriksi *A* **pöördmaatriksiks** maatriksit *A<sup>-1</sup>*, mis rahuldab tingimust

:AA^{-1} = A^{-1}A = I \, .

I tähistab ühikmaatriksit.

## Pöördmaatriksi olemasolu
Igal maatriksil ei leidu pöördmaatriksit. Selliseks maatriksiks on näiteks nullmaatriks. Pöördmaatriksi olemasolu määrab järgmine lause:

Maatriksil *A* üle korpuse leidub pöördmaatriks parajasti siis, kui selle determinant pole null, st kui
:\det(A) \neq 0\,\!.

Ruutmaatriksit, millel leidub pöördmaatriks, nimetatakse regulaarseks. Vastupidisel juhul öeldakse, et see maatriks on singulaarne. Regulaarse maatriksi pöördmaatriks on üheselt määratud.

## Pöördmaatriksi arvutamine
Pöördmaatriksi saab leida järgmiste sammude abil:
:# Veenduda, et maatriks A omab pöördmaatriksit, st see on ruutmaatriks ja selle determinant ei võrdu nulliga.
:# Leida kõikide elementide alamdeterminandid ning asendada need esialgsete elementidega.
:# Transponeerida saadud maatriks.
:# Korrutada see läbi 1/det A -ga.

## Vaata ka
* Transponeeritud maatriks
Mozilla Application Suite

**Mozilla Application Suite** (ka **Mozilla Suite** või **Mozilla**) on internetikomplekt, mis oli arendamisel aastatel 1998–2006. Arenduse algataja oli Netscape ja arendajaks Mozilla Foundation, algse nimega Mozilla Organization. Versioon 1.0 avalikustati 18. aprillil 2002.

Mozilla Application Suite põhineb Netscape Communicatori lähtekoodil ja sisaldab veebibrauserit, HTML-redaktorit, IRC klientrakendust (ChatZilla) ning meili- ja uudiseklienti.

2003. aastal otsustas Mozilla Sihtasutus panna põhirõhu veebibrauseri Firefox ja meilikliendi Thunderbird arendamisse. 2005. aastal teatati Mozilla Application Suite'i arenduse lõpetamisest. Viimane versioon 1.7.13 avalikustati 21. aprillil 2006.

Mozilla Application Suite'i lähtekoodiga internetikomplekti arendamist jätkatakse SeaMonkey nime all.

## Välislingid
* Ametlik koduleht (inglise keeles)
Tallinn (ajakiri)

Ajakiri **Tallinn** ("**Таллинн**") on venekeelne eesti kultuuriajakiri, mis keskendub ajaloole, eesti ja vene kirjandusele, kunstile, aga käsitleb ka filosoofia, ajaloo ja muude humanitaarteaduste teemasid.

Ajakirja esimene number ilmus 28. novembril 1978. Kuni 1991. aastani ilmus ajakiri Eesti NSV Kirjanike Liidu ja Kultuuriministeeriumi väljaandel. Aastatel 1991–1995 ajakiri ei ilmunud. Uuesti hakkas ilmuma 1995. aastal (väljaandja MTÜ Ajakiri Tallinn). Ajakiri ilmub kuus korda aastas. Avaldab peamiselt Eestis elavate vene kirjanike loomingut, eesti kirjanduse venekeelseid tõlkeid, maailmakirjandust, kirjanduse, teatri, filmi ja kujutava kunsti käsitlusi.

Ajakirja peatoimetajad on olnud aastatel 1978–1981 Ants Saar, 1983–1990 Olaf Utt ja 1990–1991 Arvi Siig.

1995. aastast on peatoimetaja Nelli Abašina-Melts.

1996. aastast ilmub ka venekeelne ajakirja Tallinn raamatusari, milles on avaldatud Juri Lotmani, Boriss Tuchi jt teoseid

## Vaata ka
*Raduga
*Vana Tallinn (raamatusari)
*Võšgorod (ajakiri)

## Viited

## Välislingid
* nr 1/2 2011 täistekst.
* Mõnede numbrite täistekstid
* НЕЛЛИ АБАШИНА: ЖУРНАЛ "ТАЛЛИНН" ЖИВ!,
* "Таллинн" - 20 лет спустя.
Verner Oamer

**Verner Oamer** (vene keeles Вернер Оамер; sündinud 25. veebruaril 1934 Leningradis) on Eesti ajakirjanik, endine NSV Liidu iluuisutamise koondise liige, Eesti NSV iluuisutamisekoondise treener.

Verner Oamer lõpetas 1954. aastal Tallinna Kehakultuuritehnikumi ja 1964. aastal vene kirjanduse erialal Doni-äärse Rostovi ülikooli. 

Ta hakkas spordiga tegelema isa suunamisel, põhialaks kujunes iluuisutamine. Võistles 1952–1962 Dünamo liikmena. Tuli aastatel 1953–1955, 1957, 1958 ja 1962 Eesti NSV meistriks ning kuulus 1954–1959 NSV Liidu koondisse, sai NSV Liidu meistrivõistlustel 1954 I järgus 2. koha, meistrijärgus 1957 7. ja 1958 6. koha. 

Aastatel 1960–1961 esines Oamer solistina Kiievi Jääballetis ja oli 1962. asastal üks Valgevene talispartakiaadi võitjaid. Ta on võistelnud iluuisutamises ja jäähokis ka Sverdlovski koondises (iluuisutamises 1952 linna meister). Iluuisutamiskohtunik (üleliiduline kategooria 1969, rahvusvaheline kategooria 1973). Tegutsenud Iluuisutamisföderatsiooni presiidiumis. Õpetanud Tallinnas Mererajooni Spordikoolis ja 1966–1973 Narvas iluuisutamist. 

Tema õpilaste hulka kuulusid teiste hulgas Tallinnast pärit iluuisutajad, grossingu lihastreeningu leiutaja Jaak (sündinud 1947), Juhan (sündinud 1948) ja Tiina Gross (sündinud 1952).

## Teosed
* "Акимов" – 1973
* "Жертвенный камень" – 2000
* "Ох этот Бес!"
* "Фаталист"
* "Причастие" – 1978
* "Кристиан и Мильви" – 1989
* "Партита" – 2002
* "Пилигрим" – 2002
* "Ох, Этот Ангел!"
* "О чем молчит человек"
* "Песни лунатика"
* "Эстонская трагедия"
* "Гори, гори, моя звезда"

## Isiklikku
Verner Oameri isa oli Gustav Oamer Vabadussõjast osavõtnu ja üks Eesti õhuväe esimesi lendureid; isapoolne vanaisa Mihkel Oamer oli keiser Nikolai II õukonna jääger-jockey (*егерь-жокей*); emapoolne vanaisa oli *Eesti kolmas kommunist*, Eestimaa Kommunistliku Partei Keskkomitee liige Hans Rebane.
*Aastail 1961–1964 oli ta abielus ujuja Mare Lillega (poeg Henry Laks – muusik).
*Teisest abielust on poeg Verner Oamer (1966–) – Venemaa filminäitleja.

## Vaata ka
*Alfred Oamer, Saksamaal ülikooli lõpetanud arhitekt, Vene keisri kojameistri poeg.

## Viited

## Välislingid
* Журнал "Самиздат"
*
Diagonaalne maatriks

**Diagonaalne maatriks** on ruutmaatriks, milles võivad nullist (või nullelemendist) erineda vaid peadiagonaalil paiknevad elemendid.

*n*-järku diagonaalset maatriksit tähistatakse diag(*a*1,...,*a**n*), kus *a*1,...,*a**n* tähistavad peadiagonaali elemente. Näiteks 
:
\text{diag}(1,7,-2) =
\begin{pmatrix}
1 & 0 & 0\\
0 & 7 & 0\\
0 & 0 & -2\\
\end{pmatrix}

Diagonaalne maatriks on sümmeetriline maatriks.

Kõik ühikmaatriksid *I**n*, ruut-nullmaatriksid ja 1-järku ruutmaatriksid on diagonaalsed.

Diagonaalset maatriksit, mille kõik peadiagonaali elemendid on võrdsed, nimetatakse **skalaarmaatriksiks**. Iga skalaarmaatriks on esitav kujul &lambda;*I**n*, ning selle maatriksiga korrutamine on identne skalaari &lambda;-ga korrutamisega.

## Tehted diagonaalsete maatriksitega

Paljud tehted diagonaalsete maatriksitega on tunduvalt lihtsamad kui üldiste maatriksitega. Liitmine ja korrutamine toimub vastavalt kui 

:diag(*a*1,...,*a**n*) + diag(*b*1,...,*b**n*) = diag(*a*1+*b*1,...,*a**n*+*b**n*)
:diag(*a*1,...,*a**n*) &middot; diag(*b*1,...,*b**n*) = diag(*a*1*b*1,...,*a**n**b**n*).

Diagonaalne maatriks diag(*a*1,...,*a**n*) on regulaarne parajasti siis, kui kõik arvud *a*1,...,*a**n* erinevad nullist. Sel juhul saab leida pöördmaatriksi

:diag(*a*1,...,*a**n*)-1 = diag(*a*1-1,...,*a**n*-1).

Diagonaalse maatriksi determinant on peadiagonaali elementide korrutis

:det(diag(*a*1,*a*2,...,*a**n*)) = *a*1*a*2...*a**n*.

## Rakendused

Maatriksit *A*, mis on sarnane diagonaalse maatriksiga *D* (st leidub maatriks X, et *A = XDX*-1), nimetatakse diagonaliseeritavaks. Kui maatriksi *A* diagonaalne kuju *D* on teada, lihtsustuvad paljud arvutused tunduvalt.

## Vaata ka

*Maatriks

## Viited
Dnepri-Bugi limaan

**Dnepri-Bugi limaan** ehk **Dnepri-Bugi laht** on mageveega limaan Musta mere põhjarannikul Ukrainas. See ümbritseb Hersoni ja Mõkolaivi oblasti rannikut. 

Limaani rannikul asub Otšakovi sadam.

Dnepri-Bugi laht koosneb kahest osast. Need on Dnepri limaan, mille pikkus on 55 km, laius kuni 17 km, ning kitsas (laius 5–11 km) ja kääruline Bugi limaan pikkusega 47 km. Sügavus on 6-7 m, suurim 12 m.

Läänes on ühenduses Musta merega 3,6 km laiuse väina kaudu, mis paikneb Otšakovi neeme ja Kinburni maasääre vahel. 

Idakaldale suubuvad Dnepri harud, põhjakaldale aga Lõuna-Bug.

## Vaata ka
*Dnepri limaan
*Bugi limaan
Tallinna FC TVMK

**FC TVMK** (FC Tallinna Vineeri- ja Mööblikombinaat) on tegevuse lõpetanud Eesti jalgpalliklubi. 1951. aastal asutatud ning korduvalt ümbernimetatud klubi (kuni 1990 TVMK, 1990–1991 – FC TVMK, 1992 – FC VMV, 1992–94 – FC Nikol, 1995 – FC Lantana-Marlekor, 1995/96 – FC Tevalte-Marlekor,1996/97 – FC Marlekor, 1997–2008 – FC TVMK) tegutses Tallinnas. Esindusmeeskond võitis Meistriliiga 2005. aastal.

## Ajalugu
Klubi pidas oma eelkäijaks 1951. aastal moodustatud Tallinna Vineeri- ja Mööblivabriku meeskonda, mis Eesti NSV meistrivõistlustel osales esimest korda 1986. aastal. 1988 jõuti kõrgliigasse ja 1989 võideti hõbemedalid.

1990. aastal asutati Tallinna Vineeri- ja Mööblikombinaadi Jalgpalliklubi (TVMK JK), mis tuli veel samal aastal Eesti NSV meistriks. TVMK JK edestas konkurente ka 1991. aastal, tulles liiduvabariigi ajal viimaseks meistriks. Eesti taasiseseisvumise järel võttis klubi 1992. aastal nime FC TVMV. Meeskond võitis 1992. ja 1993. aastal Eesti karika, mis andis õiguse osaleda UEFA karikavõitjate karikale.

1993 omandas klubi tegevusloa AS Nikol ja pani sellele uueks nimeks FC Nikol, TVMK nimi kadus jalgpallikaardilt 1997. aastani.

Taasasutatud FC TVMK-le pani aluse vineeri- ja mööblivabriku septembris 1993 erastanud AS Marlekor, kes ostis 1995. aastal Meistriliiga osalusõiguse korruptsiooniskandaali sattunud FC Tevalte-lt. Hooajal 1995/96 kandis uus meeskond nime Tevalte-Marlekor ja 1996/97 FC Marlekor.

FC TVMK võeti klubi nimeks 1997. aastal. Eesti meistriks tulid 2005., karikas võideti 2003. ja 2006. aastal.

2008 pidi klubi omanikfirma AS TVMK rahaliste raskuste tõttu tegevuse lõpetama. Meeskond mängis hooaja lõpuni, kuid kukutati tabelis viimaseks.

## Statistika ja loendid
### Varasemad liigahooajad

1FC TVMK klubilitsents tühistati Eesti Jalgpalli Liidu poolt, ning selle tulemusel kukuti hooaja lõpus edetabelis viimaseks.

### Eesti jalgpalli karikavõistlused

### FC TVMK II varasemad liigahooajad

## Vaata ka
*Tallinna FC Lantana

## Viited
Waregemi SV Zulte

**SV Zulte Waregem** on Belgia jalgpalliklubi, mis mängib 2005. aastast riigi kõrgliigas.

## Eesti ja eestlased
*Tarmo Neemelo (2009, 11 liigakohtumist, null väravat)

## Viited
Netscape

**Netscape Communications** (varem tuntud kui **Netscape Communications Corporation**, üldiselt kui **Netscape**) on Ameerika Ühendriikide infotehnoloogia ettevõte. Firma on eelkõige tuntud aastatel 1994–2007 arenduses olnud veebibrauseri järgi. Netscape'i veebibrauseri käes oli 1990. aastate keskel ligi 90% kogu brauseriturust. 2006. aasta lõpuks oli Netscape aga peaaegu kogu turuosa kaotanud, omades sellest vähem kui 1%.

Netscape on tuntud ka turvasoklite kihi (SSL) väljatöötamise poolest. SSL-protokolli kasutatakse näiteks krediitkaardiinfo edastamiseks elektrooniliste äritehingute juures.

Alates 1998. aastast kuulub Netscape meedia- ja infotehnoloogia ettevõttele AOL. Pärast veebibrauseri arendamise lõpetamist 2007. aastal on AOL jätkanud Netscape'i kaubamärgi kasutamist veebiportaali, otsingumootori ja internetiteenuse pakkumise tarbeks.

## Vaata ka
*Mozilla
*Mozilla Firefox

## Välislingid
* Netscape.com
* Netscape'i blog
Päevaleht

**Päevaleht** on ajaleht, mis ilmub vähemalt neli korda nädalas.

Ilmumissageduse järgi võib ajalehti liigitada päevalehtedeks ja nädalalehtedeks. 
Kui päevalehed püüavad olla operatiivsed, siis nädalalehtede oluline roll on sündmuste sügavam analüüs. Päevaleht vahendab, mis juhtus, ja nädalaleht, miks nii juhtus.

## Viited
L6/40

**L6/40** ehk täisnimetusega **Carro Armato L6/40** (*Carro Armato* tähendab eesti keeles tanki ja L on lühend itaaliakeelsest sõnast *Leggero* 'kerge') on Itaalias Teise maailmasõja ajal toodetud kergetank. Masina projekteerimine algas 1936. aastal firmas Fiat-Spa ning aastatel 1939–1943 toodeti seda kokku 283 masinat.

## Kirjandus
* М. Барятинский. *"Легкие танки. Второй мировой"* — Kirjastused: "Яуза", "Коллекция", "Эксмо" 2007. ISBN 978-5-699-21323-8
* M. Õun. *"II maailmasõja tankid"* — Kirjastus: "Sentinel" 2003. ISBN 9985-9455-2-2

## Välislingid

*L6/40 lehel "wwiivehicles.com" *inglise keeles*
*CARRO L.6/40 lehel "comandosupremo.com" *inglise keeles*
*Tanks of World War II – L6/40 *inglise keeles*
Jacob Johan Taube

Vabahärra **Jacob Johan Taube af Kudding** (1624–1695) oli Liivimaalt Kudina mõisast pärit Rootsi sõjaväelane (kindralleitnant). 

Sündis Imastu ja Kudina mõisniku Justus Taube pojana.

Aastatel 1664–1668 oli ta Ingerimaa ja Käkisalmi lääni kindralkuberner Narvas.

1675. aastal sai ta Kudina mõisa järgi, Rootsi vabahärraks Taube af Kudding ja immatrikuleeriti samal aastal Rootsi rüütelkonda. 

Ta oli Navesti ja Koskise mõisa rentnik.

Tema muinsuskaitsealune vappepitaaf asub Tallinna Toomkirikus.

## Perekond
Abiellus vabapreili Maria Horniga Marienburgist, kelle vanemad olid feldmarssal ja kindralkuberner Gustaf Evertsson Horn (1614–1666) ja tema esimene naine Maria Mörner (1619–1643). Abielust sündis:
*Gustaf Adam Taube (1673–1732), Rootsi sõjaväelane, riigitegelane ning aastast 1719 krahv ja Eestimaa kindralkuberner, abiellus vabapreili Anna Dorothea von Ferseniga https://daten.digitale-sammlungen.de/bsb00000600/images/index.html?id=00000600&fip=87.119.163.28&no=15&seite=392https://runeberg.org/sbh/b0587.html, 1701. aastal müüs ta esivanemate Kudina mõisa Rootsi majorile Karl Wilhelm von Stackelbergile, kelle pojast Otto Magnus von Stackelbergist sai hilisem mõisa omanik. (rootsi *[[:sv:Gustaf Adam Taube|Gustaf Adam Taube]]*)

## Vaata ka
*Taube
## Viited

## Välislingid
* Kultuurimälestiste Riiklik Register: J. J. Taube vapp-epitaaf, Chr. Ackermann, 1696 (puit, polükroomia)
* (1754) Matrikel öfwer Swea rikes ridderskap och adel ... 
*(1891) Nordisk familjebok
*(1836) Materialien zu einer Geschichte der Landgüter Livlands (Kudina mõisa ajaloost saksa k.)
Maatriksi järk

**Maatriksi järguks** nimetatakse naturaalarvude paari *m × n*, kus *m* ja *n* on vastavalt maatriksi ridade ja veergude arvud. *n* rea ja veeruga ruutmaatriksi järguks loetakse lihtsalt arvu *n*.
Maatriksite teooria

**Maatriksite teooria** on matemaatika, täpsemalt lineaaralgebra, haru, mis tegeleb maatriksite uurimisega.

Maatriksite teooria oli algselt lineaaralgebra haru, kuid varsti hakkas see uurima ka graafiteooria, algebra, kombinatoorika ja statistika alla kuuluvaid küsimusi.
Keskaasia lambakoer

**Keskaasia lambakoer** on üks vanemaid koeratõuge maailmas, mis on kujunenud loodusliku valiku tulemusena rohkem kui nelja aastatuhande vältel hiigelsuurel territooriumil, mis tänapäeval hõlmab alasid Kaspia merest Hiinani ja Lõuna-Uuralitest Afganistanini.

## Viited
Jälg

**Jälg** on millestki või kellestki järele jäänud märk.

Jälg on elusolendi või objekti liikumisest, seismisest või vastupuutumisest tekkinud süvend, muu struktuurimuutus või plekk maa- või muul pinnal.

Jälg on ka mingi tegevuse või sündmuse nähtav või muul viisil tajutav tagajärg, mõju.

## Vaata ka
*jalajälg
*tegevusjälg
*ökoloogiline jalajälg
Gunnar Hololei

**Gunnar Hololei** (29. aprill 1927 Tallinn – 7. veebruar 2009) oli eesti spordiajakirjanik.

## Elulugu
Gunnar Hololei lõpetas 1945. aastal Tallinna 2. Keskkooli ja 1949. aastal Tallinna Polütehnilise Instituudi majandusteaduskonna kaubanduse ökonoomika eriala.

Aastatel 1949–1990 töötas Gunnar Hololei Eesti Raadios spordireporteri, kommentaatori ja sporditoimetuse juhatajana. Ta toimetas muu hulgas saatesarju "12 terviselaupäeva" ja "Jookse terviseks". Ta tegeles ka noorte reporterite koolitamisega.

Ta tegi muu hulgas raadioreportaaže viitelt suve- ja taliolümpiamängudelt, paljudelt maailma- ja Euroopa meistrivõistlustelt, Kalevi suursõitudelt ning Kalevi korvpallikohtumistelt. 

Aastal 1950 võitis Gunnar Hololei kuldmedali Spartaki üleliidulistel meistrivõistlustel korvpallis. Aastatel 1967–1977 juhtis ta spordiühingu Kalev korvpallisektsiooni.

Gunnar Hololei mängis filmides "Vallatud kurvid" ja "Noor pensionär" spordireporterit.

Arhiiviandmetel värvati Gunnar Hololei 1957. aastal Eesti NSV Riikliku Julgeoleku Komitee 4. osakonna agendiks varjunimega "Sport".

## Tunnustus
* 1975 Eesti NSV teeneline sporditegelane
* 2005 Eesti Kultuurkapitali kehakultuuri ja spordi sihtkapitali aastapreemia (legendaarne spordireporter)

## Isiklikku
Henrik Hololei on Gunnar Hololei poeg.

## Teoseid
* "Innsbruck 1964" (koos Heino Kasega), Eesti Riiklik Kirjastus 1964
* "Kuldne Jumalanna tagasi Euroopasse", Eesti Raamat 1969

## Viited

## Välislingid

*Urmo Soonvald. Gunnar Hololei: “Võiksin ka täna reportaaže teha.” Õhtuleht, 27. aprill 2002
*Gunnar Hololei (80) EPL, 28. aprill 2007
*Lahkus Gunnar Hololei, mees, kelle jutt oli kiirem kui mäng Õhtuleht, 7. veebruar 2009
*IN MEMORIAM: Spordireportaaži suurmeister Gunnar Hololei ehk legend naeratab rahulolevalt... Eesti Ekspress, 7. veebruar 2009
*Lahkus legendaarne spordireporter Gunnar Hololei ERR, 7. veebruar 2009
*Heikki Aasaru. Lembitu Kuuse: Gunnar Hololei oli suurmeister ERR, 7. veebruar 2009
* 
*Selgust meie spordiajakirjandusse, Luup, 1997, nr 1
Jälg (lineaaralgebra)

Ruutmaatriksi **jälg** on selle maatriksi peadiagonaali elementide summa:

:\mathrm{tr}(A) = a_{11} + a_{22} + \dots + a_{nn}=\sum_{i=1}^{n} a_{i i} \,,

kus a_{ij} tähistab maatriksi *i*-ndas reas ja *j*-ndas veerus asuvat *A* elementi. 

Maatriksi jälg ei sõltu baasi valikust. Seetõttu saab defineerida lineaarteisenduse jälje kui lineaarteisendusele vastava maatriksi jälje. Iga lineaarteisenduse jaoks pole võimalik jälge defineerida.

## Omadused
* Jälg on lineaarne teisendus, mis teisendab maatriksi skalaariks:
:\operatorname{tr}(A+B) = \operatorname{tr}(A) + \operatorname{tr}(B),
:\operatorname{tr}(cA) = c\operatorname{tr}(A),
kus *c* on skalaar.
* Jälg on invariantne selle argumendi tegurite tsükliliste permutatsioonide suhtes:
:\operatorname{tr}(AB) = \operatorname{tr}(BA)
:ehk üldiselt
:\operatorname{tr}(A_1 A_2...A_n) = \operatorname{tr}(A_{k+1} A_{k+2}...A_k).
* Jälg on invariantne transponeerimise suhtes:
:\operatorname{tr}(A^{T}) = \operatorname{tr}(A)
* Jälg on invariantne sarnasusteisenduste suhtes:
:\operatorname{tr}(P^{-1}AP) = \operatorname{tr}((AP) P^{-1}) = \operatorname{tr}(A)
* Viimasest seosest ja sellest, et igal maatriksil on Jordani normaalkuju, tuleneb, et jälg on maatriksi omaväärtuste summa.
:\operatorname{tr}A = \sum \lambda_i,
:kus \lambda_i on *A* omaväärtused.
* Seos jälje ja determinandi vahel:
:\det(\operatorname{exp}(A)) = \operatorname{exp}(\operatorname{tr}(A)),
:kus exp on eksponentfunktsioon.
* kui A ja B on positiivsed osaliselt määratud maatriksid, siis
:  0 \leq \mathrm{tr}(AB)^n \leq \mathrm{tr}(A)^n \mathrm{tr}(B)^n.\,.

## Vaata ka
* Maatriks
* Determinant
Warren Christopher

**Warren Minor Christopher** (27. oktoobril 1925 – 18. märts 2011) oli Ameerika Ühendriikide diplomaat ja jurist, Demokraatliku Partei liige. 

Õppis Redlandsi Ülikoolis, Lõuna-California Ülikoolis ja 1946–1949 Stanfordi Ülikoolis. 

Ta oli Ameerika Ühendriikide riigisekretär aastatel 1993–1997.

## Teosed

*"In the Stream of History: Shaping Foreign Policy for a New Era" (1998) 
*"Chances of a Lifetime" (2001)
Viktor Nekrassov

**Viktor Nekrassov** (vene Виктор Платонович Некрасов; 17. juuni 1911 Kiiev – 3. september 1987 Pariis) oli vene kirjanik.

Osales Teises maailmasõjas, muu hulgas ka Stalingradi lahingus. 1946 ilmunud romaan "Stalingradi kaevikuis" (eesti keeles 1948) pälvis 1947 Stalini preemia.

Kirjutas peamiselt Teisest maailmasõjast (Suurest Isamaasõjast). Sulaajal avaldas stalinismivastaseid kirjutisi. 1959 kutsus üles rajama Babõn Jari mälestusmärki. Pärast Hruštšovi surma osales protestides stalinismi taastamise vastu ja kirjutas alla mitmetele protestikirjadele. 1973 heideti NLKPst välja. 

1974 emigreerus Prantsusmaale.
Erika

"**Erika**" (*Auf der Heide blüht ein kleines Blümelein*) oli Wehrmachti rivilaul. Laulu kirjutas Herms Niel 1939. aastal .

Sõjaaegsel Saksamaal oli "Erika" vaatamata oma esialgsele kontekstile armastatud marsilaul, mida lauldi pärast taasrelvastumist nii Bundeswehris kui ka Austria Bundesheeris.

## Saksakeelsed sõnad

:1. *Auf der Heide blüht ein kleines Blümelein*
:*und das heißt: Erika.*
:*Heiß von hunderttausend kleinen Bienelein*
:*wird umschwärmt: Erika.*
:*Denn ihr Herz ist voller Süßigkeit,*
:*zarter Duft entströmt dem Blütenkleid.*
:*Auf der Heide blüht ein kleines Blümelein*
:*und das heißt: Erika.*

:2.* In der Heimat wohnt ein kleines Mägdelein*
:*und das heißt: Erika.*
:*Dieses Mädel ist mein treues Schätzelein*
:*und mein Glück, Erika.*
:*Wenn das Heidekraut rot-lila blüht,*
:*singe ich zum Gruß ihr dieses Lied.*
:*Auf der Heide blüht ein kleines Blümelein*
:*und das heißt: Erika.*

:3. *In mein'm Kämmerlein blüht auch ein Blümelein*
:*und das heißt: Erika.*
:*Schon beim Morgengrau'n sowie beim Dämmerschein*
:*schaut's mich an, Erika.*
:*Und dann ist es mir, als spräch' es laut:*
:*Denkst du auch an deine kleine Braut?*
:*In der Heimat weint um dich ein Mägdelein*
:*und das heißt: Erika.*

## Välislingid
* "Erika" (arhiiviversioon)
Athos (musketär)

**Athos** on väljamõeldud tegelane, musketär, Alexandre Dumas vanema romaanitriloogiast "Kolm musketäri", "Kakskümmend aastat hiljem" ja "Vikont de Bragelonne, ehk, Kümme aastat hiljem".

Dumas' teoste põhjal on Athose täielikuks nimeks **Olivier d'Athos de la Fère** ning tema eluaeg jääb vahemikku umbes 1595–1661. "Kolmes musketäris" on Athos d'Artagnani ja veel kahe musketäri, Aramise ja Porthose sõber. Athos on seltskonnast kõige vanem ja tal on sünge minevik, mis seob teda mileedi de Winteriga. Oma minevikumured uputab ta tavaliselt alkoholi. "Kolme musketäri" lõpuks selgub, et Athos on La Fère'i krahv, kes oli kunagi de Winteriga abielus.

Kahes järjeromaanis tuntaksegi Athost krahv de la Fère'ina, kes elab oma mõisavaldustes ning kellel on noor kangelaslik poeg, vikont Raoul de Bragelonne. Tema eesnime, sarnaselt Porthose omaga, romaanides ei avalikustata, kuid Dumas' näidendis "Musketäride noorus" kutsub noor mileedi teda Olivier'ks.

Teatud määral põhineb Athose tegelaskuju musketär Armand d'Athosel (umbes 1615–1643), kellega tal peale nime on siiski vähe ühist. Athose nimi on võetud ilmselt Athos-Aspise valla järgi Lõuna-Prantsusmaal Gascogne'is, samuti on see seotud Áthose mäega Kreekas.

Athose tegelaskuju on esinenud ka mitmes filmis ja telesarjas, mis on musketäride loo põhjal tehtud.
Inversioon (permutatsioonis)

Permutatsiooni elemendid *i* ja *j* moodustavad **inversiooni**, kui element *i* asub eespool elemendist *j*, kuid *i* > *j*.

## Vaata ka

*Permutatsiooni paarsus

## Viited
Gair rhydd

**gair rhydd** (kõmri keeles 'vaba sõna') on Cardiffi Ülikooli ametlik üliõpilasleht. See on tasuta jagatav nädalaleht, mis ilmub alates 1972. aastast. Ajaleht on ingliskeelne, kuid sisaldab kõmrikeelset osa "Taf-Od".

Gair rhydd on võitnud üliõpilasmeedia auhindu.

2003. aastast ilmub ajalehega koos kaks korda kuus meelelahutusajakiri Quench.

## Välislingid

*http://www.gairrhydd.com/
Madeleine Albright

**Madeleine Albright** (15. mai 1937 Praha – 23. märts 2022) oli Ameerika Ühendriikide diplomaat ja poliitik. 

Ta sündis nimega **Marie Jana Korbelová** Tšehhoslovakkia pealinnas Prahas judaismist katoliiklusse pöördunud diplomaadi Josef Korbeli ja tema abikaasa Anna Spiegelová peres. Perekond põgenes 1939 Londonisse, kuid naasis Prahasse pärast teist maailmasõda. Paljud tema sugulased hukkusid holokaustis. Osa Madelaine'i lapsepõlvest möödus Belgradis, kus tema isa diplomaadina töötas. 1948. aastal põgenes perekond USAsse.

1976. aastal sai ta Columbia ülikoolist õigusteaduse alal doktorikraadi. 1978–1981 töötas Albright Riiklikus Julgeolekunõukogus ja 1982–1993 Georgetowni ülikoolis rahvusvaheliste suhete professorina. 1993–1997 oli ta USA eriesindaja ÜRO-s. 

Ta oli Ameerika Ühendriikide riigisekretär Bill Clintoni valitsuses aastatel 1997–2001. Ta oli esimene naine sellel ametikohal.

Albright oli tuntud kui inimõiguste kaitsja. Ta jätkas tegevust õppejõuna Georgetowni ülikoolis.

## Tunnustus

*Maarjamaa Risti I klassi teenetemärk (2004)

## Teoseid

* "Madam Secretary: A Memoir" (2003), eesti keeles "Proua välisministri Madeleine Albrighti memuaarid", Tallinn: Sinisukk, 2004.
* "Fascism: A Warning" (2018), eesti keeles "Fašism: Hoiatus", Tallinn: Postimees Kirjastus, 2018. Tlk Matti Piirimaa.

## Välislingid

*Ametlik biograafia
* Andrew Rawnsley. Madeleine Albright: ‘The things that are happening are genuinely, seriously bad’&nbsp;– theguardian.com, 8. juuli 2018 (*inglise keeles*)
Bugi limaan

**Bugi limaan** (ukraina keeles Бузький лиман, vene keeles Бугский лиман) on laht Musta mere põhjas Ukrainas, mille moodustab Lõuna-Bugi lehtersuue. Lahe rannikul asub Mõkolajiv.

Lahe pikkus on 47 km, laius kuni 11 km. Koos Dnepri limaaniga moodustab Dnepri-Bugi limaani. 

Limaani ääres asus 1904–1944 Ožarski tuletorn, mis oli esimene raudbetoonist tuletorn maailmas.
Pärm

**Pärmid** on pärmseentest koosnevad vedelad või tahked toiduained, samuti toidulisandid.

Pärmid on ainuraksed mikroskoopilised seened. Esmakirjeldajaks mikrobioloogia kaudu loetakse Louis Pasteuri, kes avastas, et alkohoolset käärimist põhjustav pärm on elus ja paljunemisvõimeline mikroorganism.

Tänapäeval tuntakse ligi 40 pärmseene perekonda, kuhu kuulub üle 345 pärmiliigi.

## Pärmi vormid
Rohkem tuntakse, töödeldakse ja tarbitakse järgmisi pärmisaadusi:
* küpsetuspärm
* kuivpärm
* juuretis
* pärmitabletid
* õllepärm jt.

### Küpsetuspärm
Toiduainetööstuses kasutatakse enim pärmseent *Saccharomyces cerevisiae* ehk pagaripärmi. Pärmiseente toime:
pärmi ensüümid lõhustavad tainas sisalduvaid suhkruid alkoholiks ja süsihappegaasiks. Süsihappegaas jääb tainasse mullidena ja kergitab seda ning moodustunud alkohol küpsetamise ajal aurustub.

### Juuretis
Eraldi saab mainida võimalikult naturaalsel meetodil valmistatud pärmijuuretise vormi. Looduslik pärmijuuretis on võrreldes küpsetuspärmiga aeglasem ning annustamine ja kergitusprotsess erinevad tunduvalt presspärmiga küpsetamise omast. 

Uuemad kokandusraamatud pakuvad retsepte, kus 1 gramm presspärmi (50 grammi juuretise kaudu jne) pannakse kergitama 1 kilo leivatainasse, kus protsess hakkab sarnanema meie esivanemateaegse juuretise omaga, sest leivatainast kergitatakse 5–12 tundi.

### Õllepärm
Õllepärmis on palju B-vitamiine ja kvaliteetseid valke (üle 30%).

## Toitainete sisaldus ja energia
Toidulisandina kasutatavad pärmid on söögikordade vahel väga head valgurohked lisandid ka taimetoitlastele. 
Pärmis on palju valke, vitamiine, mineraalaineid ja ensüüme. Pärmis on rohkelt rauda, vereloomet reguleerivat B-vitamiine, foolhapet, kaaliumi ja fosforit.
 
Toiduenergia arvestusel saab lähtuda mitmetest lihtsustatud statistilistest meetoditest ja arvestustest ning indeksitest, näiteks:
* kaloriarvestus (inglise *caloric value*)
* valgu indeks (inglise *protein index*)
* GI indeks (inglise *glycemic index*)
* põletiku indeks (inglise *inflammation index*)

## Allikas
* Maailma toiduainete entsüklopeedia, TEA Kirjastus, Tallinn, 2006.

## Välislingid
*http://en.wikipedia.org/wiki/Food_energy
*http://pood.rahvaraamat.ee/raamatud/kaloriarvestus_tervislikuks_toitumiseks/47321
*http://pood.rahvaraamat.ee/raamatud/saladuslikud_e-ained_meie_igap%C3%A4evatoidus/263610
*http://et.wikipedia.org/wiki/Fruktoos
*http://www.ebi.ac.uk/IPI/IPIhelp.html
*http://en.wikipedia.org/wiki/Glycemic_index
*http://www.glycemicindex.com/
*http://www.health.harvard.edu/newsweek/Glycemic_index_and_glycemic_load_for_100_foods.htm
*http://ndb.nal.usda.gov/
*http://library.med.utah.edu/WebPath/INFLHTML/INFLIDX.html
*http://nutritiondata.self.com/facts/baked-products/4893/2
Permutatsioon

**Permutatsioon** on kombinatoorikas lõpliku hulga elementidest moodustatud jada, milles iga element esineb täpselt üks kord.

*Hulk* erineb *jadast*, kuna erinevalt viimasest pole hulgas elementide järjestus oluline. Näiteks {1,2,3} ja {1,3,2} tähistavad samu hulki, kuid erinevaid permutatsioone.

## Üldistused
Permutatsiooni mõistet kasutatakse järgnevates kontekstides.
### Kombinatoorikas
Kui on antud mingi *n* elemendist koosnev hulk ning me valime sellest hulgast *r* elementi (kus 0 ≤ *r* ≤ *n*), siis on neid elemente võimalik järjestada

: P(n, r) = \frac{n!}{(n-r)!}.

erineval moel. Sümbol ! tähistab faktoriaali. Erijuhul, kui *r* = *n*

: P(n) = n! \ .

Seega *n* elemendilisi permutatsioone *n* elemendisest hulgast on täpselt *n!*.

### Rühmateoorias
Rühmateoorias käsitletakse suvaliste (isegi lõpmatute) hulkade permutatsioone. Hulga S permutatsiooniks on bijektsioon hulgast S hulka S, mis annabki võimaluse permutatsioonide koostamiseks ja see omakorda võimaldab defineerida permutatsioonide rühma. Kui hulk S on lõplik, sisaldades n elementi, siis hulgal S on n! permutatsiooni.

## Permutatsioonide omadused ja erilised permutatsioonid

Inversiooni moodustavad elemendid *i* ja *j* parajasti siis, kui *i* on eespool *j*-st kuid *i* > *j*.

Permutatsiooni paarsus on seotud inversioonide arvuga permutatsioonis. Kui permutatsioonis leidub paaris või paaritu arv inversioone, siis nimetatakse permutatsiooni vastavalt paarispermutatsiooniks või paarituks permutatsiooniks.

Transpositsioon on kahe elemendi ümbervahetamine, kusjuures kõik ülejäänud elemendid jäävad samaks. Transpositsioonide jaoks kehtib:
* Iga permutatsioon on esitatav transpositsioonide järjestikuse rakendamise teel.
* Transpositsioon muudab permutatsiooni paarsust.
* Viimast arvesse võttes võib permutatsiooni paarsuse defineerida ka järjestikku rakendavate transpositsioonide arvu kaudu, mis on antud transpositsiooni moodustamiseks tarvis.

## Substitutsioonide rühm
Bijektiivseid teisendusi hulgal nimetatakse substitutsioonideks. Saab näidata, et hulga substitutsioonid moodustavad rühma. Kui tegu on *n* elemendist koosneva lõpliku hulgaga, siis nimetatakse selle substitutsioonidest moodustunud rühma substitutsioonide rühmaks ja tähistatakse *S<sub>n</sub>*. Substitutsioone on võimalik väljendada permutatsioonide abil.

Cayley-Hamiltoni teoreem ütleb, et iga lõplik rühm *G* on isomorfne mõne substitutsioonide rühma *S<sub>n</sub>* alamrühmaga.

## Vaata ka
*Püsipunktita permutatsioon
* Kombinatsioon
* Variatsioon

## Viited

## Välislingid
*Kombinatsioonide ja permutatsioonide kalkulaator
Transpositsioon (matemaatika)

**Transpositsioon** on permutatsioon või substitutsioon, mis seisneb kahe elemendi ümbervahetamises, kusjuures kõik ülejäänud elemendid jäävad samaks.

## Viited
Mozilla Foundation

**Mozilla Foundation** (Mozilla sihtasutus) on Ameerika Ühendriikides tegutsev kasumitaotluseta ettevõte, mille eesmärk on avatud lähtekoodiga Mozilla tarkvara arendamiseks vajalike rahaliste vahendite leidmine. Lisaks kooskõlastab sihtasutus arendusüksuste tööd ning on Mozilla kaubamärkide ja teabeomandi omanik.

Mozilla Foundationil on kaks tulutaotlevat tütarettevõtet: Mozilla Corporation ja Mozilla Messaging. Sihtasutusega on seotud kolm iseseisvat organisatsiooni, mis aitavad kaasa Mozilla toodete levitamisele: Mozilla Europe, Mozilla Japan ja Mozilla China.

## Ajalugu
Mozilla Foundationi eelkäijaks oli Mozilla Organization, mille Netscape rajas 23. veebruaril 1998. Netscape'i tütarettevõttena oli organisatsiooni ülesandeks Mozilla Suite'i arenduse koordineerimine. 15. juulil 2003 eraldus ettevõte Netscape'ist. Iseseisev ettevõte alustas tegevust mittetulunduslikuna ning sai nimeks Mozilla Foundation.

## Tütarettevõtted
### Mozilla Corporation
Mozilla Corporation loodi 3. augustil 2005. Ettevõtte eesmärgiks on Mozilla Firefoxi ja Mozilla Thunderbirdi arendamine ja turustamine. Ettevõtte kasumiga rahastatakse Mozilla projekti.

### Mozilla Messaging
Mozilla Messaging loodi 19. veebruaril 2008. Ettevõte tegeleb Mozilla Thunderbirdi arendamisega.

## Rahastamine
Sihtasutuse põhitulu moodustab leping Google'iga, mille põhjal on Mozilla Firefoxis vaikeotsingumootoriks Google ning vaikekoduleheks otsingumootori koduleht, millel on Firefoxi kujundus. 2006. aastal sai Mozilla selle lepingu järgi Google'ilt 56,8 miljonit USA dollarit, mis moodustas 85% sihtasutuse kogusissetulekust.

Lisaks võtab sihtasutus vastu annetusi. Mozilla Foundationi loomisel 2003. aastal annetas Netscape'i emaettevõte AOL ettevõttele algkapitaliks 2 miljonit dollarit.

## Välislingid
* Mozilla Foundation
* Mozilla Corporation
* Mozilla Messaging
* Jim Hamerly and Tom Paquin with Susan Walton, Freeing the Source, The Story of Mozilla "O'Reilly Online Catalog ISBN 1-56592-582-3
Lawrence Eagleburger

**Lawrence Sidney Eagleburger ** (1. august 1930 – 4. juuni 2011) oli Ameerika Ühendriikide diplomaat ja poliitik, Vabariikliku Partei liige. 

Ta õppis Wisconsin-Madisoni Ülikoolis ja töötas 1957. aastast USA välisministeeriumis. Aastatel 1969–1971 oli ta riikliku julgeoleku nõuniku Henry Kissingeri abiline ja 1977–1980 USA suursaadik Jugoslaavias. 1989. aastast oli ta riigisekretäri asetäitja. Serbia-meelsuse tõttu sai ta hüüdnime Serbia Lawrence. 

Ta oli Ameerika Ühendriikide riigisekretär George H. W. Bushi valitsuses 1992–1993.
James Baker

**James Addison Baker, III **(sündinud 28. aprillil 1930) on Ameerika Ühendriikide jurist ja poliitik, Vabariikliku Partei liige. 

Ta oli Ronald Reagani valitsuse rahandusminister 1985–1988 ja Ameerika Ühendriikide riigisekretär George H. W. Bushi valitsuses 1989–1992. 

1981–1985 ja 1992–1993 oli ta Valge Maja personaliülem.
Samuel Morse

**Samuel Finley Breese Morse** (27. aprill 1791 Charlestown, tänapäeva Boston – 2. aprill 1872 New York) oli Ameerika Ühendriikide leiutaja ja maalikunstnik.

Tema tuntumad leiutised on juhtmeta elektromagnetiline telegraaf (1836) ja morsetähestik (1838).

Sajandi keskel oli Morse katoliikluse ja immigratsiooni vastase liikumise juht. 1836 kandideeris ta New Yorgi linnapeaks immigratsioonivastase Nativistliku Partei kandidaadina, aga kogus üksnes 1496 häält. Kui ta külastas Roomat, keeldus ta paavsti juuresolekul pead paljastamast, mispeale Šveitsi kaardiväelased tema juurde ruttasid ja tal mütsi peast maha lõid. Morse püüdis ühendada protestante katoliiklaste vastu, soovis keelata katoliiklastel riigiametnikena töötamise ja piirata sisserännet katoliiklikest maadest. Tema vend Sidney oli New Yorgi ajalehe Observer toimetaja ning tänu sellele sai Morse seal avaldada mitu kirja, kus ta kutsus inimesi üles võitlema ähvardava katoliiklusega. Neid artikleid avaldati korduvalt teisteski ajalehtedes. Muu hulgas uskus Morse, et Austria-Ungari valitsus ja katoliiklikud abiorganisatsioonid toetavad katoliiklaste immigratsiooni USA-sse, et saada see oma kontrolli alla. Ta oli ka orjuse pooldaja.

## Tunnustus
Samuel Finley Breese Morse valiti 1848. aastal Ameerika Filosoofiaseltsi liikmeks.

## Isiklikku

Morse oli kaks korda abielus. 29. septembril 1819 abiellus ta New Hampshire'is Concordis Lucretia Pickering Walkeriga. Abielust sündis kolm last: Susan (1819), Charles (1823) ja James (1825). Pärast kolmanda lapse sündi suri Lucretia 7. veebruaril 1825. Seejärel abiellus Morse 10. augustil 1848 New Yorgi osariigis Uticas Sarah Elizabeth Griswoldiga. Sellest abielust sündis neli last: Samuel (1849), Cornelia (1851), William (1853) ja Edward (1857).

## Loomingu näiteid

Samuel Finley Breese Morse - Samuel F. B. Morse Self-Portrait - Google Art Project.jpg|Autoportree, 1812
Samuel F. B. Morse - James Monroe - Google Art Project.jpg|James Monroe, u 1819
Eli Whitney by Samuel Finley Breese Morse 1822.jpeg|Eli Whitney, 1822
Samuel Finley Breese Morse - Jonas Platt - Google Art Project.jpg|Jonas Platt, 1828
Gallery of the Louvre 1831-33 Samuel Morse.jpg|Louvre'i galerii, 1831 ja 1833 vahel
Susan Walker Morse (The Muse).jpg|Susan Walker Morse, u 1836–37
Picki tõbi

**Picki tõbi** on harva esinev neurodegeneratiivne haigus.

RHK-10s klassifitseeritakse Picki tõbe koodiga G31.0 – piirdunud ajuatroofia.

Picki tõbi algab tavaliselt 50.–60. eluaasta vahel. Iseloomulikud on aeglaselt süvenevad isiksuse muutused ja sotsiaalne degradatsioon, intellekti, mälu ja mõttekäigu häired koos apaatia, eufooria ja vahel ka ekstrapüramidaalnähtudega. Küllaltki iseloomulik on afaasia. Visualiseerumisel võib ilmneda aju frontaalsagara ja temporaalsagara eesmise osa atroofia. Neuroloogilisi sümptomeid tavaliselt ei esine. Psüühiliselt väljenduvat sündroomi – dementsust – kodeeritakse Picki tõve korral RHK-10 koodiga F02.0.

Haigus on nimetuse saanud saksa neuroloogi ja psühhiaatri Arnold Picki järgi.
Steven Chu

**Steven Chu **(sündinud 28. veebruaril 1948 Saint Louises Missouris) on Ameerika Ühendriikide füüsik ja riigitegelane, Nobeli auhinna laureaat.

Steven Chu pälvis 1997. aastal Nobeli füüsikaauhinna koos Claude Cohen-Tannoudji ja William Phillipsiga aatomite laserkülmutuse uurimise eest. Ta on tuntud kui kliimamuutuse asjatundja, kes on töötanud kaua aega taastuvate energiaallikate arendamise alal.

Ta on õppinud Rochesteri Ülikoolis ja California Ülikoolis Berkeleys, kus kaitses 1976. aastal doktoriväitekirja ja sai doktorikraadi. 1987. aastast oli ta Stanfordi Ülikooli professor. 2004. aastast töötab ta Lawrence Berkeley Riikliku Labori direktorina.

Ta oli Barack Obama valitsuse energiaminister alates 21. jaanuarist 2009 kuni 22. aprillini 2013. Oma ametiajal toetas ta taastuvenergiat ja tuumaenergiat ning väitis, et fossiilkütuste kasutamise vähendamine on tarvilik globaalse soojenemise vastases võitluses.

2020. aasta seisuga on ta füüsika- ja keemiauuringuid edendava kõrgkooli ESPCI Paris teaduskomitee president.

## Tunnustus
*1990 – Richtmyeri mälestusauhind
* 1998 – valiti Ameerika Filosoofiaseltsi liikmeks
* 2014 – valiti Londoni Kuningliku Seltsi välisliikmeks
* on valitud ka Briti Füüsikainstituudi auliikmeks

## Viited

## Välislingid

* Steven Chu Nobeli auhinna lehel
Substitutsioon

Matemaatikas nimetatakse **substitutsiooniks** hulgal *M* ≠ ø mistahes bijektiivset kujutust *f* : *M* → *M*. st bijektiivset kujutust hulgast *M* iseendasse. 

## Viited
Lõuna-Bug

**Lõuna-Bug** (ka **Lõuna-Buh**, ukraina keeles Південний Буг; türgi keeles Aksu) on jõgi Ukraina edelaosas. Jõe pikkus on 806 km, valgla pindala on 63 700 km&sup2;. Suubub Bugi limaani.

Suuremad asulad jõe ääres on Hmelnõtskõi, Hmilnõk, Vinnõtsja, Hnivan, Ladõžõn, Haivoron, Pervomaisk, Pivdennoukrajinsk, Voznessensk, Nova Odessa ja Mõkolajiv.

## Galerii

Fail:Rika Ploska vpadaye v Pivdenny Bug, Khmelnitsky, 2005 07 28.jpg|Ploska jõgi (esiplaanil) suubub Lõuna-Bugi jõkke
Fail:Yujni bug 2.jpg|Lõuna-Bug Migeja küla lähedal
Fail:Confluence of Southern Buh & Inhul.jpg|Inguli jõgi suubub Lõuna-Bugi jõkke Mõkolajivi lähedal
Fail:Sunset S Bug Vinnitsa 2007 G1.jpg|Päikeseloojang Lõuna-Bugi jõel, Vinnõtsja linn
Fail:Sunset at Southern Bug in Vinnytsia 2007.jpg|Päikeseloojang Lõuna-Bugi jõel, Vinnõtsja linn
Fail:South Bug Vinnitsa 2006 G1.JPG|Lõuna-Bug, Vinnõtsja linn
Fail:Басейн Південного Бугу.jpg|Jõe valgala
Armiku raba

**Armiku raba** on raba Lääne-Virumaal Kadrina vallas. Raba pindala on 205 hektarit. Raba asub Leikude küla territooriumil ning piirneb Kolu ja Põima külaga. Leikude küla alal jäid rabast kagusse varem Pakitu ja Telliskopli küla.

Turvast on võetud sealt juba ammustest aegadest (aunakohad, kraavitused), tänapäevani on näha nõukogudeaegne turbaväli.
George P. Shultz

**George Pratt Shultz ** (13. detsember 1920 New York – 6. veebruar 2021) oli Ameerika Ühendriikide majandusteadlane ja äritegelane. Ta oli Vabariikliku Partei liige.

Ta oli aastatel 1972–1974 rahandusminister Richard Nixoni valitsuses ja 1982–1989 Ameerika Ühendriikide riigisekretär Ronald Reagani valitsuses.

## Tunnustus
* 1989 – Presidendi Vabadusmedal 
* 2008 – Rumfordi auhind
* 2016 – USA presidendi Aumedal
* 2020 – Eesti välisministeeriumi teeneterist
Kriisikolle

**Kriisikolle** on mõnda maailma piirkonda haaranud pingeolukord, mille põhjuseks on riikide- või rahvustevaheline, usuline vüi muu tüli ning mis võib põhjustada suure (sealhulgas ülemaailmse) sõja puhkemise.